joelniklaus/EU_Wikipedias huggingface dataset:
Kostol Najsvätejšej Trojice (Varín)

Kostol Najsvätejšej Trojice je rímskokatolícky chrám, nachádzajúci sa v obci Varín v okrese Žilina. Farnosť patrí do žilinskej diecézy. V interiéri chrámu sa nachádza dielo sochára Alexandra Trizuljaka, rodáka z Varína. Ide o vzácnu skulptúru Božieho tela z konca 40. rokov 20. storočia.

Dejiny 
Dejiny Kostola Najsvätejšej Trojice sa začínajú písať v roku 1200, kedy bola vybudovaná fara s kaplnkou, ktorá bola zasvätená sv. Krížu. Avšak v ďalších cirkevných dokumentoch z roku 1233 sa už spomína novopostavený kostol, ktorý bol zasvätený Panne Márii. Dôkazom tohto je aj erb obce z roku 1416, kde sa nachádza Panna Mária s dieťaťom.

Súčasťou varínskej farnosti boli až do 17. storočia tieto obce: Terchová, Belá, Lysica, Lutiše, Vadičov Riečnica, Stráža, Dolná Tižina, Gbeľany, Nededza, Krasňany, Nezbudská Lúčka, Kotrčiná Lúčka, Teplička nad Váhom a Zástranie.

V druhej polovici 16. storočia sa naplno prejavila reformácia aj vo varínskej farnosti. Keďže rodina Pongráczova prešla na stranu reformácie, aj poddaní museli prijať náboženstvo zemepána.

V 17. storočí protestanti prestavali kostol a doplnili ho klenbami a emporami, ako to bolo typické v evanjelickom štýle.

Po smrti palatína Turzu sa zemepáni začali vracať späť ku katolíckej viere, od roku 1673 bol varínsky kostol opäť katolícky.

Klasicistická kaplnka 
Súčasťou kostola je klasicistická kaplnka z roku 1727, ktorú vybudovali na náklady patróna kostola Antona Pongráca. V kaplnke bolo vybudované mauzóleum, jednoloďový priestor. Má rovný záver, ktorý je zaklenutý krížovými hrebienkovými klenbami. Nad portálom je oválna plocha s plastickým erbom rodiny Pongrácovej, na ktorom je vyobrazený trojhran štítu so zuborezom.

Oltár 
Neskorobarokový oltár pochádza z roku 1769. Je upevnený priamo na stene s vysokým reliéfom polychromovanej drevorezby Najsvätejšej Trojice a Nanebovzatia Panny Márie v oblakoch.

Krstiteľnica 
Patrí medzi najstaršie predmety v kostole. Jej spodná časť pochádza z 13. storočia a kamenný nadstavec je z roku 1580 s vyrytým nemeckým kolopisom.

Boží hrob 
Sochu Božieho tela vytvoril Alexander Trizuljak, ešte ako študent na Akadémii výtvarných umení v Prahe. Ide o vzácnu mramorovú skulptúru, ktorá bola vytvorená podľa hlineného modelu. V súčasnosti je socha opatrená bielym náterom, čo poškodzuje kvalitu výtvarného diela.

Dekanát 
Varínsky dekanát je jeden z desiatich, ktoré sú zriadené v novozaloženej Žilinskej diecéze. Do dekanátu patria farnosti Varín, Terchová, Belá, Lutiše, Dolná Tižina, Teplička nad Váhom, Strečno, Brodno a Divina. Sídlo tohto dekanátu je viacmenej symbolické, keďže do varínskej farnosti v minulosti patrili viaceré obce.

Referencie

Externé odkazy
 Práca Michala Tichého o Kostole Najsvätejšej Trojice vo Varíne.

Varín
Varín
Varín
Varín
Tabernákulum

Tabernákulum je pojem označujúci eucharistický svätostánok určený pre uloženie nádob s Eucharistiou priamo na oltár v kostole.

Tabernákulum sa začalo používať v 16. storočí, po tridentskom koncile, kedy sa stáva stredom hlavného oltára. Predchádzali mu sanktuárium a pastofórium.

Zdroj 

Kresťanstvo
Kresťanské umenie
Architektonické prvky
Kostoly
Škrečok zlatý

Škrečok zlatý (iné názvy: chrček zlatý, ľudovo: zlatý škrečok, škrečok sýrsky, chrček sýrsky, sýrsky škrečok; ) je druh hlodavca z čeľade chrčkovité (alebo z čeľade myšovité v širšom zmysle).

Výskyt 
Vyskytuje sa po celom svete ako domáce  zvieratko a výskumný živočích. V prírode sa vyskytuje len v Sýrii a menej vo východnom Turecku, a to na savanách, v trávnatých oblastiach a v poľnohospodárskych oblastiach.

Základná charakteristika 
Základné údaje: dĺžka bez chvosta: 25cm 13,5 cm, dĺžka chvosta: 1,5 cm, hmotnosť: 100-150 g. Tak ako mnohé škrečky, majú aj škrečky zlaté tupý ňufák, širokú tvár, pomerne malé oči, veľké uši a krátky chvost. Divo žijúca forma škrečka zlatého má zlatý kožuštek, ktorého farba na bruchu prechádza do sivej či bielej farby; niektoré divo žijúce jedince majú aj tmavý fľak na hlavovej časti a čierny pásik od líca po hornú časť krku. Chované formy škrečka zlatého môžu mať rôzne iné farby. 

Dožívajú sa v prírode v priemere 1,5 až 2 roky, v zajatí môžu žiť až dvakrát dlhšie.

Počet mláďat je od 4 až do 15. Dĺžka tehotenstva je približne 16 dní. Po 1 mesiaci mláďatá pohlavne dospejú.

Potrava 
Škrečok zlatý je všežravec. V prírode jedia najmä semená, orechy a hmyz (mravce, muchy, šváby, bzdochy). Pri chove sa odporúča dávať im okrem semien aj zelené krmivo, zeleninu, trochu ovocia, sušené garnely, múčne červy, syr a odstredený jogurt.

Spôsob života 
Sú to veľmi samotárske živočíchy, ktoré si úzkostlivo chránia a značkujú svoje územie a sú veľmi agresívne k ostatným príslušníkom rovnakého druhu (okrem obdobia párenia). Vyhrabávajú si nory (do hĺbky 2 m), v ktorej spia cez deň a ktorú opúšťajú len v noci, keď idú hľadať potravu, ktorú potom hromadia v nore.

Referencie

Iné projekty 

Chrčkovité
Slovenská bejzbalová extraliga

Slovenská bejzbalová extraliga je najvyššia slovenská bejzbalová súťaž, ktorá prebieha od roku 1991. Do roku 2001 niesla názov 1. liga. Organizuje ju Slovenská bejzbalová federácia (SBF). Najúspešnejším tímom je BK STU Angels Trnava, ktorý v nej zvíťazil 13-krát.

Od roku 2007 existuje na Slovensku Bejzbalová interliga, v ktorej sú zapojené kluby aj z okolitých štátov a zápasy o majstra Slovenska sa konajú až po odohraní interligy.

Tímy v sezóne 2019 
 BK Apollo Bratislava
 BK STU Angels Trnava
 BK Martin
 BK Jelka Maceitos
 Fooze Bratislava
 BK Apollo Bratislava "B"

Prehľad sezón

Historická tabuľka

Pozri aj 
 Slovenská 1. bejzbalová liga

Externé odkazy 
 Oficiálna stránka Slovenskej bejzbalovej federácie

Zdroje 
 Staršia stránka Slovenskej bejzbalovej federácie
 Extraliga na štatistickej stránke Slovenskej bejzbalovej federácie
 

Bejzbal na Slovensku
Interliga
Bejzbal
Curlingová 1. liga mužov

Curlingová 1. liga mužov je najvyššia slovenská curlingová súťaž mužov. Prebieha od roku 2003. Organizuje ju Slovenský curlingový zväz (SCZ). Najúspešnejším tímom je CC Poprad, ktorý v nej zvíťazil 10-krát. 

Hráči aktuálneho majstra slovenskej ligy neskôr  v národných tímoch na majstrovstvách Európy.

Prehľad sezón

Historická tabuľka

Referencie

Pozri aj 
 Curlingová 1. liga žien
 Curlingová 2. liga mužov

Externé odkazy 
 Oficiálna stránka Slovenského curlingového zväzu

Zdroje 
 Medailové umiestnenia v curlingových ligách
 Výsledky Popradu v slovenských ligách

1. liga
1. liga
Curlingová 1. liga žien

Curlingová 1. liga žien je najvyššia slovenská curlingová súťaž žien. Prebieha od roku 2005. Organizuje ju Slovenský curlingový zväz (SCZ). Najúspešnejším tímom je 1. CC Bratislava, ktorý v nej zvíťazil 11-krát. 

Hráči aktuálneho majstra slovenskej ligy neskôr  v národných tímoch na majstrovstvách Európy.

Prehľad sezón

Historická tabuľka

Pozri aj 
 Curlingová 1. liga mužov
 Curlingová 2. liga žien

Externé odkazy 
 Oficiálna stránka Slovenského curlingového zväzu

Zdroje 
 Medailové umiestnenia v curlingových ligách
 Výsledky Popradu v slovenských ligách

1. liga
1. liga
Ženské športové súťaže na Slovensku
Altötting

Altötting je mesto v nemeckej spolkovej krajine Bavorsko, hlavné mesto krajinského okresu Altötting. 

Toto malé mesto preslávila „Gnadenkapelle“ (Kaplnka zázračného obrazu), ktorá je jednou z najčastejšie navštevovaných svätýň v Nemecku.

Dejiny 
V 9. storočí sa tu nachádzal kráľovský palác východofranského kráľa Karolmana. Neďaleko mesta dal v roku 876 postaviť benediktínsky kláštor a kostol na počesť apoštola svätého Filipa. Opátstvo aj kostol vypálili v roku 910 starí Maďari.

Partnerské mestá 
  Čenstochová, Poľsko
  Fátima, Portugalsko
  Loreto, Taliansko
  Lurdy, Francúzsko
  Mariazell,  Rakúsko

Iné projekty

Externé odkazy 
 Oficiálna stránka
 Oficiálne turistické informácie

Zdroj 

Mestá v Bavorsku
Pútnické miesta
Sídla na Inne
Vince McMahon

Vincent Kennedy "Vince" McMahon (* 24. august 1945) je americký wrestlingový promotér, hlásateľ, komentátor, filmový producent, herec a príležitostný profesionálny wrestler. McMahon je predseda predstavenstva a výkonný riaditeľ najvýznamnejšej svetovej wrestlingovej spoločnosti WWE.

Počas svojich vystúpení v ringu používa meno Mr. McMahon. Je dvojnásobným svetovým šampiónom, keď dokázal získať tituly WWE a ECW. V roku 1999 vyhral Royal Rumble. 

Jeho manželkou je Linda McMahon, ktorá v minulosti taktiež pôsobila v spoločnosti WWE.

Iné projekty

Externé odkazy 
WWE Superstar profil
WWE Corporate profil
Professional Wrestling Hall of Fame profil

Narodenia v 1945
Žijúci ľudia
Wrestleri
Shane McMahon

Shane Brandon McMahon (* 15. január 1970) je americký je americký manažér, ktorý v súčasnosti pracuje na poste generálneho riaditeľa a predsedu predstavenstva spoločnosti YOU On Demand. V minulosti pracoval ako výkonný riaditeľ a profesionálny wrestler v spoločnosti WWE. Je synom prezidenta WWE Vinca McMahona a členky amerického senátu Lindy McMahon. Je taktiež starším bratom Stephanie McMahon-Levesque a švagrom profesionálneho wrestlera Paula Levesqua. V WWE pracoval 20 rokov, spoločnosti opustil v roku 2010.

Počas wrestlingovej kariéry získal European Championship a Hardcore Championship. Je členom štvrtej generácie rodu McMahonovcov.

Iné projekty

Externé odkazy 
Online World of Wrestling profil
China broadband profil

Narodenia v 1970
Žijúci ľudia
Wrestleri
Slovenská florbalová extraliga mužov

Slovenská florbalová extraliga mužov je najvyššia slovenská florbalová súťaž mužov. Prebieha od roku 2001. Organizuje ju Slovenský zväz florbalu (SZFB). Prvý ročník niesol názov Slovak florbal tour. Najúspešnejšími klubmi sú ŠK 1. FBC Trenčín a HKL-MJM Petržalka, ktoré v nej zvíťazili päťkrát. V rokoch 2013 až 2016 niesla súťaž mediálny názov Salming extraliga, od sezóny 2021/22 je to betRing Extraliga mužov.

Od sezóny 2013/14 v nej súťaží 12 tímov. Do play-off postupuje 8 najlepších tímov.

Prehľad sezón

Historická tabuľka

Referencie

Pozri aj 
 Slovenská florbalová extraliga žien
 Slovenská florbalová 1. liga mužov

Externé odkazy 
 Extraliga mužov na oficiálnej stránke Slovenského zväzu florbalu
 Extraliga mužov na portáli florbalportal.net
 Extraliga mužov na stránke slovakfloorball.sk

 
Extraliga
Stephanie McMahon-Levesque

Stephanie McMahon Levesque, rodená Stephanie Marie McMahon (* 24. september 1976) americká manažérka, v súčasnosti pracujúca na poste viceprezidenta a výkonného riaditeľa kreatívneho úseku wrestlingovej spoločnosti WWE. Je taktiež bývalou príležitostnou wrestlerkou. Je dcérou prezidenta WWE Vinca McMahona a Lindy McMahon, mladšou sestrou Shana McMahona a manželkou wrestlera Paula Levesqua. 

Počas wrestlingovej kariéry získala raz WWF Women's Championship. Pracovala aj ako generálna manažérka RAW s SmackDown-u.

Iné projekty

Externé odkazy 
profil na wwecorporate.com

Narodenia v 1976
Žijúci ľudia
Wrestleri
Amberg

Amberg je mesto v nemeckej spolkovej krajine Bavorsko.

Dejiny 
Najstaršia písomná zmienka o meste pochádza z roku 1034. V 12. storočí bol už Amberg dôležitým kupeckým miestom. Obchody boli uzatvárané najmä po vode, teda po prúde rieky Vils a odtiaľ cez Naab do Dunaja.
Za svoj hospodársky vzostup vďačí Amberg nielen obchodu, ale hlavne výstavbe železnice a ďalšiemu spracovávaniu ťaženého surového železa v takzvaných kladivových mlynoch, v ktorých sa za použitia vodnej sily kula ruda.

V roku 1269 prešiel Amberg do rúk rodu Wittelsbachovcov. Najväčším priaznivcom Ambergu sa stal brat Rudolfa I. cisár Ľudovít IV. Napriek srdečným vzťahom Ľudovíta k Ambergu pripadlo v rodinnej zmluve z Pavie v roku 1329 mesto synom jeho brata, Rudolfa I., a tým falckej línii dynastie Wittelbachovcov.

Dňa 26. augusta 1596 sa tu narodil český „zimný kráľ“ a falcký kurfirst Fridrich Falcký.

Za druhej svetovej vojny historické jadro Ambergu nebolo bombardované. Veľké problémy pre mesto nastali po kolapse v roku 1945, keď sa počet obyvateľov kvôli príchodu utečencov zvýšil z 32 na 44 000. Až stavebný program na začiatku šesťdesiatych rokov vyriešil bytovú krízu. V sedemdesiatych rokoch začalo mesto sanáciu historického jadra.

Obyvateľstvo

Pamiatky

Kostoly 
 Bazilika sv. Martina (neskorogotický)
 Farský kostol sv. Juraja (pôvodne gotický, barokizovaný)
 Pútnický kostol Panny Márie (barokový)

Kláštory 
 Františkánsky kláštor pri pútnickom kostole
 Bývalý františkánsky kláštor v meste
 Bývalý jezuitský internát pri farskom kostole sv. Juraja
 Kláštor chudobných školských sestier de Notre Dame

Ostatné budovy 
 Radnica (gotická stavba)
 Kurfirtský zámok (dnes sídlo úradu zemskej rady Amberg-Sulzbach) – impozantné stavebné dielo patrí spolu s kurfirstskou zbrojnicou a stavbou vodnej brány (tzv. mestské okuliare, ktoré spájajú zámok a zbrojnicu) k jednej z najkrajších budov v regióne
 „Stará tvrdza“
 Mestské hradby

Partnerské mestá 

 , Porýnie-Falcko, Bad Bergzabern
 , Bystrzyca Kłodzka
 , Desenzano del Garda
 , Sasko, Freiberg
 , Bavorsko, Geretsried
 , Kranj
 , Périgueux
 , Bavorsko, Schnaittenbach
 , Siilinjärvi
 , Trikala
 , Ústí nad Orlicí

Iné projekty

Externé odkazy 
 Oficiálna stránka

Zdroj 

Mestá v Bavorsku
Obce v Bavorsku
Slovenská florbalová extraliga žien

Slovenská florbalová extraliga žien je najvyššia slovenská florbalová súťaž žien. Prebieha od roku 2005. Organizuje ju Slovenský zväz florbalu (SZFB). Najúspešnejším tímom je družstvo ŠK 98 Pruské, ktoré v nej zvíťazilo štyrikrát. Súťaž nesie od sezóny 2019/20 mediálny názov Hyundai extraliga žien.

Od sezóny 2020/21 v nej súťaží 8 tímov. Do play-off postupuje 6 najlepších tímov.

Prehľad sezón

Historická tabuľka

Pozri aj 
 Slovenská florbalová extraliga mužov
 Slovenská florbalová 1. liga žien

Externé odkazy 
 Extraliga žien na oficiálnej stránke Slovenského zväzu florbalu
 Extraliga žien na portáli florbalportal.net
 Extraliga žien na stránke slovakfloorball.sk

 
Extraliga
Deggendorf

Deggendorf je mesto v nemeckej spolkovej krajine Bavorsko,  okresné mesto rovnomenného okresu. 

Prvá zmienka o meste je z roku 1002. Leží na križovatke diaľnic A3 a A92 s pokračovaním ako cesta 11. Nachádza sa tu prístav na rieke Dunaj.

Geografia 
Mestské časti:

Partnerské mestá 
  Neusiedl am See, Rakúsko, 1978
  Písek, Česko, 2008

Iné projekty

Externé odkazy 
 Oficiálna stránka

Zdroj 

Mestá v Bavorsku
Obce v Bavorsku
Sídla na Dunaji
Donauwörth

Donauwörth je mesto v nemeckej spolkovej krajine Bavorsko vo  vládnom obvode Švábsko. Je hlavným mestom okresu Donau-Ries. Má asi 18 tisíc obyvateľov.

Poloha 
Mesto leží na východných výbežkoch Švábske Alby pri ústí Wörnitzu, Zusamu, Kesselu a Schmutteru do Dunaja. Sútok Dunaja s Lechom leží len 12 kilometrov východne od mesta.

Doprava 
Donauwörth je železničným uzlom, kde sa Dunajská železnica z Regensburgu do Ulmu kríži s traťou z Norimbergu do Augsburgu a začína tu trať Riesbahn vedúca do Aalenu. 

Mestom prechádza Dunajská cyklistická cesta a končí tu cyklistická cesta vedúca po trase starej rímskej cesty Via Claudia Augusta.

Partnerské mestá 
  Perchtoldsdorf, Rakúsko, 1973

Iné projekty

Externé odkazy 
 Oficiálna stránka

Zdroj 

Mestá v Bavorsku
Obce v Bavorsku
Sídla na Dunaji
Eichstätt

Eichstätt je mesto v nemeckej spolkovej krajine Bavorsko. Je to okresné mesto okresu Eichstätt a najmenšie univerzitné mesto v Európe. Sídli tu katolícka univerzita a biskupstvo Eichstätt.

Geografia 
Mesto leží približne v geografickom strede Bavorska v polovici cesty medzi veľkými bavorskými centrami Mníchovom, Norimbergom a Augsburgom a má i dobré dopravné spojenie s Regensburgom. Eichstätt je hlavné sídlo jedného z veľkých nemeckých prírodných parkov - Altmühltalu. Na severe mesta začína Franská Alba a preteká ním rieka Altmühl.

Najvyšší bod je Stadtberg s nadmorskou výškou 525 metrov, najnižší bod 410 m n. m. sa nachádza v blízkosti nádražia.

Dejiny 
Prvné stopy človeka v Eichstätte sú datované do 10. tisícročia pred Kr. Mesto neskôr vzniklo pravdepodobne na troskách rímskeho vojenského tábora.

Zaujímavosti 
Neďaleko mesta leží slávne paleontologické nálezisko Solnhofen, známe objavmi zvrchnojurských "pravtákov" rodu Archaeopteryx a Wellnhoferia, alebo nevtáčích teropodov rodu Compsognathus a Juravenator. Tieto nálezy majú vek asi 153-148 miliónov rokov a predstavujú niekdajšie zvrchnojurské súostrovie v rámci strednej Európy.

Partnerské mestá 
  Bolca, Taliansko
  Chrastava, Česko
  Puné, India

Iné projekty

Externé odkazy 
 Oficiálna stránka
 Informácie o Eichstätte

Zdroj 

Mestá v Bavorsku
Obce v Bavorsku
Heckler & Koch UMP

Heckler & Koch UMP (Universale Maschinenpistole, „Univerzálny samopal“) je samopal, ktorý vyvinula a vyrába spoločnosť Heckler & Koch. UMP bol prijatý viacerými agentúrami ako U.S. Customs and Border Protection. Heckler & Koch vyvinul UMP ako nástupcu modelu MP5, hoci oba sú stále vo výrobe.

Varianty
Existujú tri varianty samopalu UMP: UMP45, ktorý používa náboje .45 ACP; UMP40, ktorý používa náboje .40 S&W a UMP9, ktorý používa náboje 9x19 mm Parabellum. Okrem rozdielnych komôr, všetky verzie majú rovnaký základný dizajn, najpozoruhodnejšou zmenou je zaoblený zásobník variantu UMP9 (kým UMP40 a UMP45 používajú rovný zásobník).

USC alebo Universal Self-loading Carbine je poloautomatická verzia samopalu UMP určená osobám pre športové použitie. Je navrhnutá podľa zákona Federal Assault Weapons Ban z roku 1994 v USA a je prispôsobená týmto štandardom.

Používatelia

Referencie

Iné projekty

Externé odkazy
Oficiálna webstránka
UMP manuál
2008 Heckler & Koch Military a LE brožúra
UMP na Modern Firearms

Zdroj

Nemecké samopaly
Zbrane Heckler & Koch
Argos (Argonaut)

Argos (starogr. Ἄργος – Argos, latinsky Argus) je v gréckej mytológii syn hrdinu Arestora.

Argos syn Arestora sa preslávil sa tým, že postavil s pomocou bohyne Atény slávnu loď Argó, na ktorej sa Argonauti plavili do Kolchidy pre zlaté rúno. Loď potom sprevádzala a chránila na ceste bohyňa Aténa. Vodcom výpravy bol Iasón, právoplatný nástupca trónu v Iólku, ktorý sa však naplnenia svojho práva nikdy nedočkal. 

Cestou do Kolchidy stretli Argonauti hrdinu, ktorý sa tiež volal Argos. Bol to syn Frixa vzdialeného príbuzného Iasóna, ktorého kedysi do Kolchidy priniesol zlatý baran. 

Podľa niektorých antických autorov bol Argos, ktorý postavil loď Argó, synom Frixa.

Referencie

Literatúra 
 

Postavy gréckej mytológie
Val obrov

Val obrov (iné názvy: Spečený val, Spečené valy, Dlhý val, Rimanská cesta, Slovenský čínsky múr, lat. Fossa giganteum - doslova Val obrov, nem. Teufelsmauer - doslova Čertov múr) je asi 60 kilometrov dlhý zemný val, ktorý sa tiahne na Slovensku od vrchu Sitno na juh cez Štiavnické vrchy, Pečenice, Dudince, Dolné Semerovce až k rieke Ipeľ. Západnejšie sa tiahla jeho druhá vetva, tretia vetva išla od Žarnovice až k ústiu Hrona do Dunaja. Andrej Kmeť, ktorý val svojho času študoval, jeho priebeh v roku 1900 predĺžil až ku Zvolenu. Okrem toho existuje priebeh valu schematicky nakreslený od Dunaja až po Žilinu.

Je možné, že ide o pokračovanie valov v dnešnom východnom Maďarsku, ktoré dnes nazývame Sarmatský limes alebo Sarmatský val. 

Val je na báze 12 - 15 m široký, na temene má šírku 2 - 4 m, výška je 2,5 - 3 m. Zemina valu je na niektorých miestach (podľa novších zistení je takých miest veľmi málo) spečená pri vysokej teplote (odtiaľ názov „spečený“); spečenie pravdepodobne nastalo len krátko po stavbe valu.

Val sa spomína v 13. storočí ako „Fossa giganteum“. Datovanie je neisté, uvádza sa vznik v období Veľkej Moravy, v 4. storočí po Kr., okolo roku 0, pred rokom 600 pred Kr., v mladej bronzovej dobe a v záhadologických kruhoch aj oveľa staršie dátumy (napr. Ján Hurník ho považuje za najstaršiu stavbu sveta). 

Podľa ľudovej povesti val postavili čerti.

Zdroje 
Hovorka, D., Túniy, I., 2011, Slovenský „čínsky“ múr: mýty a pokus o realitu. Mineralia Slovaca, 43, s. 49-56
Hovorka, D., 2009, Dlhý val v Tekove očami geovedca. Spoločný kongres Slovenskej a českej geologickej spoločnosti. Konferencie, sympózia a semináre. ŠGÚDŠ, Bratislava, s. 78-79
Val stavali celé generácie: hnonline.sk Dostupné online (prístup: 13.4.2012) (detto na tejto stránke dole http://www.obnova.sk/clanok/slovensky-cinsky-mur)
Uličianska, Z., Najväčšie záhady Slovenska (Vydané: 4.11.2011, prístup 13.4.2012) Dostupné online

Archeologické lokality na Slovensku
Dejiny Slovenska
Medzinárodné letisko Dallas/Fort Worth

Medzinárodné letisko Dallas/Fort Worth (IATA: DFW, ICAO: KDFW) je medzinárodné letisko medzi susednými mestami Dallas a Fort Worth v Texase. S prepravenými 67 miliónmi cestujúcimi v roku 2017 bolo štvrtým najväčším letiskom v USA (po Atlante, Chicago-O’Hare a Los Angeles) a jedenástym najväčším letiskom sveta. Letisko slúži ako dopravný uzol pre spoločnosť American Airlines.

História 
Už v roku 1927 Dallas navrhol spoločné letisko s Fort Worthom. Fort Worth to ale domietol a tak obe mestá mali vlastné letiská. Myšlienka spoločného letiska bola opäť oživená v roku 1961 po tom, ako Federal Aviation Administration odmietla investovať separátne do dvoch letísk (Greater Southwest International Airport vo Fort Worthe a Love Field v Dallase). Letisko sa začalo budovať v roku 1969. V roku 1979 American Airlines presťahovali svoje sídlo z New Yorku do Fort Worthu. Letisko je hlavným uzlom nielen pre American Airlines, ale aj pre American Eagle. V roku 1989 bolo dokonca druhým najfrekventovanejším letiskom na svete z hľadiska počtu prepravených pasažierov. Od roku 2005 vysokorýchlostná električka spája terminály letiska. V tom istom roku bol otvorený terminál D.

Terminály 
Letisko má päť terminálov. Pri stavebnom zámere sa bralo do úvahy budúce rozširovanie letiska. Územie letiska pre ďalšie rozšírenie môže mať maximálne 13 terminálov s kapacitou 260 miest pre lietadlá. Letisko prevádzkuje pravidelné letecké spojenia do 145 amerických a 48 medzinárodných destinácií.

Štatistika

Galéria

Referencie

Iné projekty

Externé odkazy 
 Oficiálna web stránka letiska (anglicky)
 Texaská encyklopédia (anglicky)
 Dáta o letisku (anglicky)

Zdroje 

Doprava v Dallase
Letiská v Texase
1. Slovenská liga vo futsale

1. Slovenská liga vo futsale je najvyššia slovenská futsalová (FIFA) súťaž mužov. Prebieha od roku 1993. Organizuje ju združenie Slovenský futsal, ktorý je členom Slovenského futbalového zväzu (SFZ). Najúspešnejším tímom je ŠK Slovan Bratislava futsal, ktorý v nej zvíťazil 12-krát. Súťaž v jej priebehu niesla viacero názvov, od Slovenskej ligy v malom futbale, extraligu až po 1. Slovenskú ligu. V sezóne 2011/12 niesla súťaž mediálny názov SELECT Extraliga, v sezóne 2012/13 Keno klub Extraliga, v sezóne 2014/15 Loto Extraliga a od sezóny 2017/18 Varta futsal liga.

Reorganizácia súťaže 
Do roku 1997 bol futsal (vtedy pod názvom malý futbal) na Slovensku zastrešovaný Úniou malého futbalu. Najvyššia ligová súťaž niesla názov I. liga v malom futbale. Od roku 1998 prešiel pod Slovenský futbalový zväz, kde ho riadi Komisia futsalu SFZ. V roku 2003 sa futsal a sálový futbal na Slovensku združili do jediného športu, ktorý mal riadiť Slovenský futbalový zväz. Keďže sa malo hrať podľa pravidiel FIFA, sálový futbal týmto na Slovensku zanikol. V prvej sezóne 2003/04 spoločnej súťaže nastúpilo 7 najlepších tímov z oboch najvyšších slovenských líg, I. ligy v malom futbale aj I. slovenskej ligy v sálovom futbale.

Predchádzajúce názvy súťaže 
 1. Slovenská liga v malom futbale (19931997)
 1. liga vo futsale (19972000)
 Extraliga vo futsale (20002006)
 JOMA Extraliga vo futsale (20062008)
 Extraliga vo futsale (sezóna 2008/09)
 KYMA Extraliga vo futsale (20092011)
 SELECT Extraliga vo futsale (sezóna 2011/12)
 Keno Klub Extraliga vo futsale (sezóna 2012/13)
 1. Slovenská liga vo futsale (sezóna 2013/14)
 Loto Extraliga vo futsale (sezóna 2014/15)
 1. Slovenská liga vo futsale (20152018)
 Varta futsal liga (2018súčasnosť)

Prehľad sezón

Historická tabuľka

Pozri aj 
 Slovenský pohár vo futsale
 2. Slovenská liga vo futsale

Externé odkazy 
 Liga na stránke Slovenského futsalu
 Oficiálna stránka Slovenského futbalového zväzu
 Aktuálna sezóna ligy na stranke uefa.com

Zdroje 
 1. liga na stránke futsalplanet.com 
 1. liga na stránke futsalplanet.com/old 
 Mastri Slovenska vo futsale a v sálovom futbale

Futsal
Futsal na Slovensku
Memmingen

Memmingen je mesto v bavorskom vládnom obvode Švábsko v Nemecku. Je centrum ekonomiky, vzdelávania a administratívy v regióne Region Donau-Iller. Západnou časťou mesta preteká rieka Iller, ktorá zároveň predstavuje hranicu Bádenska-Württemberska. Na sever, východ a juh je mesto obklopené krajinským okresom Unterallgäu.

S približne 42 000 obyvateľmi je Memmingen piatym najväčším mestom vo vládnom obvode Švábsko. S dobrým dopravným spojením tak po ceste, ako aj letecky či železnicou, je dopravným uzlom Horného a Stredného Švábska a aj oblasti Allgäu.

Osobnosti mesta
 Mario Götze (* 1992), futbalista

Partnerské mestá
 Auch, Francúzsko, 1990
 Černihiv, Ukrajina, 2009
 Glendale, Arizona, USA, 1976
 Karataş, Turecko, 2009
 Kirjat Šmona, Izrael, 2009
 Litzelsdorf, Rakúsko, 2009
 Lutherstadt Eisleben, Nemecko, 1990
 Provincia Teramo, Taliansko, 1981
 Teramo, Taliansko, 1981

Galéria

Referencie

Iné projekty

Externé odkazy
Oficiálna stránka
memmingen-online.de

Zdroj

Mestá v Bavorsku
Slobodné ríšske mestá
Osram

Osram AG je nadnárodná spoločnosť vyrábajúca osvetľovaciu techniku so sídlom v Mníchove v Nemecku. Je sesterskou spoločnosťou v celkovom vlastníctve spoločnosti Siemens AG. Osram je druhou najväčšou spoločnosťou vyrábajúcou osvetľovaciu techniku na svete po spoločnosti Philips. Spoločnosť má výrobné závody v Nemecku, Francúzsku, Indii, Lotyšsku, Slovensku (Nové Zámky), Rusku, Číne, Indonézii a Argentíne, ktoré zamestnávajú viac ako 40000 zamestnancov po celom svete.

Spoločnosť Osram bola založená v roku 1919 splynutím spoločností Siemens & Halske a AEG. Názov Osram je odvodený od názvu prvkov osmium a wolfrám, ktoré sa najčastejšie používali na výrobu svetelných vlákien v čase založenia spoločnosti. Značka Osram bola vytvorená v roku 1906 a zaregistrovaná podnikom Deutsche Gasglühlicht-Anstalt (známym aj ako Auer-Gesellschaft).

Referencie

Pozri aj 
 Žiarivka
 Žiarovka

Externé odkazy 
OSRAM
OSRAM SYLVANIA
OSRAM Opto Semiconductor

Zdroj 

Výrobcovia osvetľovacej techniky
Podniky v Nemecku
Slovenská futbalová liga

Slovenská futbalová liga (skr. SFL) je slovenská súťaž mužov v americkom futbale. Prebieha od jesene roku 2011. Organizuje ju Slovenská asociácia amerického futbalu (SAAF). Jej prvým aj druhým víťazom sa stal tím Bratislava Monarchs, ktorý zvíťazil vo všetkých stretnutiach. SFL, ktorá sa hrá na jeseň, sa strieda s SFL 7 (7-čkový americký futbal; 7 na 7), ktorá sa hrá na jar.

SLAF 
Slovenskej futbalovej lige predchádzala v roku 2010 Slovenská liga amerického futbalu (SLAF), ktorej sa zúčastnili 3 kluby. Hralo sa "oklieštenou" verziou 8 na 8 (po 8 hráčov na každej strane), kvôli nedostatku hráčov. Nitra Knights sa stala víťazom ligy. Družstvo Bratislava Monarchs hralo iba v českej najvyššej lige a SLAF sa nezúčastnilo.

Prehľad sezón

Historická tabuľka

Pozri aj 
 Slovenská miniliga amerického futbalu
 Slovenská flag futbalová liga

Externé odkazy 
 Oficiálna stránka Slovenskej asociácie amerického futbalu

Zdroje 
 Slovenská futbalová liga na stránke Slovenskej asociácie amerického futbalu
 SFL 2012 na stránke Trnavy Bulldogs

Americký futbal
Liga
M60 Patton

M60 Patton je hlavný bojový tank, ktorý bol vyrábaný firmou Chrysler v USA. Prvý prototyp bol postavený v roku 1958. Sériová výroba sa začala v roku 1959. Do výzbroje bol zavedený v roku 1960. Jeho predchodca bol tank M48 Patton. Nástupca je tank M1 Abrams. Tank je pomenovaný po generálovi Georgovi S. Pattonovi.

Tank je vyrábaný v Detroit Tank Plant. Vyrobilo sa ich 15 000 kusov všetkých verzií. Zahraniční odberatelia boli Egypt, Izrael a Turecko. Tank M60 Patton ma rovnaký hlavný kanón ako M1 Abrams, a to M68E kalibru 105 mm s drážkovaným vývrtom hlavne. Okrem kanónu tvorí výzbroj aj guľomet M240 kalibru 7,62 mm a proti lietadlám guľomet M85 kalibru 12,7 mm. Zameriavacie zariadenie tanku dopĺňa laserový diaľkomer a termovízne zariadenie pre nočné videnie.

Tank M60 má pancier vyrobený z ocele, čo znamená, že posádka tanku nie je dobre chránená proti reaktívnym strelám, výbušninám a granátom. Faktorom zvyšujúcim prežitie posádky je šikmý pancier v prednej časti vozidla spolu s protipožiarnym systémom a systémom včasného varovania. Zvonka je v zadnej časti veže umiestený kôš na transport menšieho nákladu (napr. nádrže na palivo).

Iné projekty 

Tanky USA
Edelweiss

Edelweiss môže byť:
krycí názov nemeckej protipartizánskej jednotky Abwehrgruppe 218
po nemecky plesnivec alpínsky
výšková budova v Moskve, pozri Edelweiss (Moskva)
značka rakúskeho piva, pozri Edelweiss (pivo)
1. slovenská národná korfbalová liga

1. slovenská národná korfbalová liga je slovenská korfbalová ligová súťaž. Vznikla v roku 1994 a prebiehala do roku 2004, kedy zanikla v dôsledku zániku viacerých korfbalových klubov na Slovensku. V roku 2012 však bola obnovená. Organizuje ju Slovenská asociácia korfbalu (SAK). Najúspešnejším tímom je SKK Dolphins Prievidza, ktorý bol do roku 2018 jej jediným víťazom, keď v nej zvíťazil 17-krát. Víťaz ligy má právo štartovať v Európskom pohári.

Tímy v sezóne 2018/19 
 SKK Dolphins Prievidza
 KK SPU Nitra
 Animus Nitra
 Klub Pampúch Prievidza

Prehľad sezón

Historická tabuľka

Referencie

Pozri aj 
 Česko-slovenská korfbalová liga

Zdroje 
 Oficiálna stránka Slovenskej asociácie korfbalu
 História klubu SKK Dolphins Prievidza
 Sezóna 2013/14 na stránke klubu KK SPU Nitra

Korfbal
Korfbal na Slovensku
Korfbalové súťaže
Svetový deň hlasu

Svetový deň hlasu je určený na 16. apríla od roku 2003. 

Je oslavou hlasu a jeho cieľom je uvedomenie si jeho dôležitosti v živote človeka. Rovnako sa tento deň zameriava na zlepšenie starostlivosti o hlas a vyhýbanie sa pasívnemu fajčeniu a iným škodlivým vplyvom.

Svetové dni
Medzinárodné sviatky
16. apríl
Kaufbeuren

Kaufbeuren je mesto s postavením mestského okresu v nemeckej spolkovej krajine Bavorsko v kraji Allgäu v morénovom údolí rieky Wertach v nadmorskej výške okolo 680 m. Z hľadiska správy tvorí mesto so štatútom mestský okres, je obklopené krajinským okresom Ostallgäu.

Miestne časti 
 Kaufbeuren (staré mesto)
 Hirschzell
 Kemnat (Kleinkemnat, Großkemnat)
 Neugablonz
 Oberbeuren

Dejiny 
Kaufbeuren vznikol okolo roku 740 z franského dvora, ktorý slúžil ako správne centrum oblasti na hraniciach s Bavorskom. V 11. storočí tu mali sídlo páni z Beuren, ktorí boli lénikmi Welfovcov. Prvá písomná zmienka o meste pochádza z roku 1126. Na konci 12. storočia sa mesto dostalo pod moc Staufovcov. 3. februára 1286 povýšil Rudolf I. Habsburský Kaufbeuren na  slobodné ríšske mesto, čo vydržalo až do roku 1802, kedy sa stalo súčasťou Bavorska. 

Na začiatku druhej svetovej vojny bola v zalesnenom území na sever od mesta zriadená muničná továreň firmy Dynamit AG (predtým Alfréd Nobel), v ktorej pracovali vojnoví zajatci a nútené nasadení, bola tu pobočka koncentračného tábora Dachau. V miestnej psychiatrickej liečebni bola počas vojny vykonaná eutanázia zhruba 2 000 psychicky nemocných osôb (tzv. program T-4).

Po vojne bola na troskách továrne Dynamit AG vybudovaná štvrť Neugablonz založená vyhnancami z Jablonca nad Nisou, ktorí sem priniesli svoje znalosti zo sklárskeho priemyslu.

Partnerské mestá 
  Ferrara, Taliansko, 1991
  Szombathely, Maďarsko, 1992

Iné projekty

Externé odkazy 
 Oficiálna stránka

Zdroj 

Mestá v Bavorsku
Slobodné ríšske mestá
Opátstvo svätého Havla

Opátstvo svätého Havla je opátstvo v meste St. Gallen vo Švajčiarsku. Založil ho v roku 719 svätý Otmar na mieste, kde mal svätý Havel (Gallus) svoju pustovňu.  V 13. storočí sa opátstvo stalo ríšskym kniežatstvom.

Mnoho storočí patrilo medzi popredné európske benediktínske opátstva. Miestna knižnica má jednu z celosvetovo najväčších stredovekých zbierok.

Od roku 1983 je opátstvo zapísané na zozname svetového dedičstva UNESCO.

Iné projekty

Externé odkazy 
 Archív opátstva
 Knižnica opátstva
 Codices Digitálne rukopisy 
 Svetové kultúrne dedičstvo - kláštor
 Svetové kultúrne dedičstvo - knižnica
 Digitialisierung des St. Galler Digitálny plán opátstva a niektoré karolínske rukopisy

Zdroj 

Benediktínske kláštory vo Švajčiarsku
Barokové stavby vo Švajčiarsku
Lokality Svetového dedičstva vo Švajčiarsku
Stavby v St. Gallene
Preteky automobilov do vrchu

Preteky automobilov do vrchu je druh automobilového športu, v ktorom jazdci pretekajú na čas po určenej trase do stúpajúceho kopca.

Je to jedna z najstarších foriem automobilového športu, pričom prvé známe preteky automobilov do vrchu sa uskutočnili dňa 31. januára 1897 v La Turbie, blízko Nice. Preteky automobilov do vrchu Shelsley Walsh Speed Hill Climb vo Worcestershire v Anglicku sú najstaršími neprerušovanými pretekmi automobilov do vrchu na svete, ktoré sa konajú od roku 1905 na nezmenenej trati.

Trasy majú obvykle dĺžku od 1 až do 10 kilometrov. Ako názov napovedá, preteky automobilov do vrchu sa spravidla konajú v kopcovitých až hornatých oblastiach, ktoré zahŕňajú kľukaté cesty a prudké zákruty.

Pravidlá 
Pretekári štartujú z úpätia kopca. Cieľom je dostať sa v čo najkratšom čase do cieľa, ktorý je obvykle na vrchole kopca. Preteky automobilov do vrchu sa väčšinou konajú jeden až dva dni a to obvykle cez víkend.

Vozidlá 
Vozidlá pretekajúce v týchto pretekoch môžu patriť do akejkoľvek kategórie: osobné automobily, grand tourery, športové prototypy alebo monoposty. Vo výhode sú prevažne vozidlá s motorom s množstvom krútiaceho momentu, ktorý je schopný produkovať prudké zrýchlenie. Je teda normálne, že vo všetkých kategóriách víťazia jednosedadlové monoposty Formula 3000 a vzácne aj Formula 1.

Majstrovstvá 
FIA každoročne usporadúva majstrovstvá Európy a medzinárodné majstrovstvá v pretekoch automobilov do vrchu.

Referencie

Pozri aj 
 Majstrovstvá Európy v pretekoch automobilov do vrchu

Iné projekty

Externé odkazy 
 Slovenská webstránka o pretekoch automobilov do vrchu
 Hillclimb and Sprint Association. (Británia)

Zdroj
Melissa Joan Hartová

Melissa Joan Hartová (* 18. apríl 1976, Smithtown, New York, USA) je americká herečka, producentka, režisérka, spisovateľka, speváčka a podnikateľka známa predovšetkým z televízneho seriálu Sabrina - mladá čarodejnica.

Filmografia 

 1986 Christmas Snow
 1991 Clarissa Explains It All (TV seriál)
 1995 Rodinné stretnutie - hotová nočná mora (Family Reunion: A Relative Nightmare)
 1995 Clarissa
 1996 — 2003 Sabrina - mladá čarodejnica (TV seriál)
 1996 Twisted Desire
 1997 Two Came Back
 1998 Silencing Mary
 1999 Drive Me Crazy 
 2001 Backflash
 2002 Rent Control
 2002 Hold On
 2006 Dirtbags
 2007 Vianoce v putách (Holiday in Handcuffs)
 2008 Tajomstvá zátoky (Whispers and Lies)
 2009 Moja falošná svadba (My Fake Fiance)
 2010 Melissa & Joey (TV seriál)
 2010 Nine Dead

Iné projekty

Externé odkazy 
 Oficiálna stránka
 

Divadelné herečky USA
Filmové herečky USA
Televízne herečky USA
Televízne režisérky USA
Televízni producenti USA
Podnikatelia USA
Osobnosti zo štátu New York
Nemecké národné inline hokejové družstvo mužov

Nemecké národné inline hokejové družstvo mužov je mužský národný inline hokejový tím mužov, ktorý reprezentuje Nemecko v medzinárodných inline hokejových súťažiach a zápasoch. Funguje pod záštitou Nemeckej federácie ľadového hokeja (DEB) a tiež Nemeckej asociácie kolieskových a inlineových športov (DRIV). Družstvo sa od roku 1996 pravidelne zúčastňuje na majstrovstvách sveta IIHF. Najväčším úspechom národného tímu je strieborné umiestnenie na svetovom šampionáte v roku 2012. Okrem toho získalo 4 bronzové medaily. Na majstrovstvách sveta FIRS sa prvýkrát predstavilo v roku 1999 a najlepší výsledok dosiahlo práve na tomto turnaji, keď obsadilo 6. miesto.

Nemecké družstvo sa tiež zúčastnilo oboch turnajov majstrovstiev Európy. Na turnaji v roku 2006 získalo bronzové medaily. V roku 2005 sa ako družstvo hostiteľskej krajiny zúčastnilo Svetových hier v Duisburgu, na ktorých obsadilo 6. miesto.

Výsledky

Majstrovstvá sveta IIHF

Majstrovstvá sveta FIRS

Svetové hry

Majstrovstvá Európy CERS

Referencie

Pozri aj 
 Nemecké národné hokejové mužstvo
 Nemecké národné inline hokejové družstvo žien

Externé odkazy 
 Oficiálna stránka Nemeckej federácie ľadového hokeja 
 Nemecký inline hokejový portál 
 Inline hokej na nemeckom hokejovom portáli 
 Oficiálna stránka Nemeckej asociácie kolieskových a inlineových športov

Zdroj 
 FIRS Inline Hockey Completed Tournaments 

Národné inlinehokejové družstvá
Inline hokej
Národné
Britské národné inline hokejové družstvo mužov

Britské národné inline hokejové družstvo mužov je mužský národný inline hokejový tím mužov, ktorý reprezentuje Spojené kráľovstvo v medzinárodných inline hokejových súťažiach a zápasoch. Funguje pod záštitou Britského zväzu inline hokeja (GBIH) a tiež Britskej asociácie inline hokeja (BIPHA). Družstvo sa prvýkrát predstavilo na majstrovstvách sveta IIHF v roku 1998 a od roku 2002 sa na nich predstavuje pravidelne. Najlepším výsledkom národného tímu je postup a následné 8. miesto v elitnej divízii na svetovom šampionáte v roku 2012, ktoré potom zopakovalo aj o 2 roky neskôr. Na majstrovstvách sveta FIRS sa prvýkrát predstavilo už v roku 1995 a jeho najlepší výsledok, ktoré  dosiahlo na tomto turnaji, je 8. miesto.

Britské družstvo sa tiež zúčastnilo jedného turnaja majstrovstiev Európy, na ktorom obsadilo 5. miesto.

Výsledky

Majstrovstvá sveta IIHF v inline hokeji

Majstrovstvá sveta FIRS

Svetové hry 
 nekvalifikovalo sa

Majstrovstvá Európy CERS

Referencie

Pozri aj 
 Britské národné hokejové mužstvo
 Britské národné inline hokejové družstvo žien

Externé odkazy 
 Oficiálna stránka Britského zväzu inline hokeja 
 Oficiálna stránka Britského asociácie inline hokeja

Zdroj 
 FIRS Inline Hockey Completed Tournaments 

Národné inlinehokejové družstvá
Inline hokej
Národné
Maďarské národné inline hokejové družstvo mužov

Maďarské národné inline hokejové družstvo mužov je mužský národný inline hokejový tím Maďarska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Maďarského zväzu ľadového hokeja (MJSZ). Družstvo sa prvýkrát predstavilo na majstrovstvách sveta IIHF v roku 2000 a odvtedy sa na ňom predstavuje pravidelne. Najlepším výsledkom národného družstva je 9. miesto na svetovom šampionáte v rokoch 2001, 2002 a 2005.

Výsledky 
Majstrovstvá sveta IIHF v inline hokeji

Kvalifikácia na Majstrovstvá sveta IIHF

Referencie

Pozri aj 
 Maďarské národné hokejové mužstvo

Externé odkazy 
 Oficiálna stránka Maďarského zväzu ľadového hokeja /

Národné inlinehokejové družstvá
Inline hokej
Národné
Katedrála svätého Štefana (Skadar)

Katedrála svätého Štefana v Skadari je rímskokatolícka katedrála v severoalbánskom meste Shkodër (slov. Skadar). Je duchovným centrom rímskokatolíckych veriacich v Albánsku. Albánska rímskokatolícka komunita predstavuje viac ako 10% obyvateľov krajiny a je sústredená práve v severnej časti Albánska.

História 
Albánski katolíci sa snažili o vybudovanie dôstojného chrámu už v časoch osmanskej okupácie. V roku 1851 dal osmanský sultán Abdülmecid I. súhlas na vybudovanie katolíckej katedrály a sám prispel finančným darom na jej výstavbu. Peniaze poslal aj rímsky pápež Pius IX. a mnohí mecenáši zo zahraničia (najmä z Talianska a Rakúsko-Uhorska). Aj miestni katolíci zorganizovali finančnú zbierku. Peňazí však bolo málo, a tak sa stavba predlžovala. Na jej stavbe sa podieľali najmä rakúski architekti. Dokončená bola až v roku 1898 a v tomto čase bola najväčšou katedrálou na Balkánskom polostrove. Počas balkánskych vojen bola poškodená pri obliehaní čiernohorskými vojskami. Vtedy utrpela rozsiahle škody. Počas besnenia ateistického režimu bola v oku 1967 katolíkom odňatá a zmenená na športovú halu. Katolíckym veriacim sa vrátila až po páde komunistického režimu v roku 1990. V roku 1993 katedrálu navštívil aj pápež Ján Pavol II., ktorý tu konsekroval štyroch katolíckych biskupov Albánska.

Iné projekty

Externé odkazy 
 'Shkoder.net
 Faqe rrjetore. Kisha katolike Shkodër.
 Forimi katolik

Katedrály v Albánsku
Majstrovstvá WAFF vo futsale

Majstrovstvá WAFF vo futsale sú najvyššie medzinárodné západoázijské podujatie vo futsale, ktoré riadi Západoázijská futbalová federácia (WAFF). Ich história siaha do roku 2007, kedy sa v Iráne konali prvé majstrovstvá WAFF mužov a o rok neskôr v Jordánsku aj prvé majstrovstvá WAFF žien. V ženskej kategórii v nich dominuje družstvo Iránu.

Muži

Výsledky

Medailová bilancia krajín

Ženy

Výsledky

Medailová bilancia krajín

Pozri aj 
 Arabské majstrovstvá vo futsale
 Majstrovstvá Ázie vo futsale

Externé odkazy 
 Majstrovstvá WAFF na oficiálnej stránke WAFF  

 
Futsal
Futsalové súťaže
Centrál (polyfunkčná budova)

Centrál je polyfunkčná budova v Bratislave v oblasti Trnavské mýto - Miletičova - Jelačičova, ktorá bola vo výstavbe v rokoch 2009-2012. Developerom projektu je spoločnosť Immocap Group, architektom Ivan Kubík. Skladá sa z 20-podlažnej výškovej kancelárskej budovy s výškou 83,5 m, 14-podlažného hotela a ďalších časti, ktoré obsahujú nákupnú galériu, 25-metrový plavecký bazén, v pôvodnom projekte sa uvažovalo aj s bytmi.

V nákupnom centre sa nachádza ca 150 obchodov s oblečením, obuvou, športovými potrebami, elektro, šperky, atď. V podzemí sa nachádzajú tri podzemné podlažia parkovísk, z ktorých vrchné dve slúžia pre návštevníkov nákupného centra a najspodnejšie podlažie, je určené pre parkovanie zamestnancov Orangeu a Hotela Lindtner, ktorého otvorenie je plánované na Marec 2013.
V prvom podzemnom podlaží môžu návštevníci nájsť predajňu potravín na rozlohe 2 600 m².

V najvrchnejšom podlaží sú umiestnené reštaurácie a rýchle občerstvenie, ako aj zelená strecha, ktorá bude v lete slúžiť ako oddychový priestor s lavičkami a parkom, na streche je taktiež umiestnený aj veľký detský kútik, kde sa budú o deti návštevníkov starať pracovníci s pedagogickým vzdelaním. 

Postavená je na mieste, kde v minulosti boli bratislavské Kúpele Centrál.

Dopravné spojenie

Externé odkazy 
 Oficiálna stránka
Immocap Invest Holding - IIH
Orange
Hotel Lindtner

Výškové budovy v Bratislave
Nákupné centrá v Bratislave
Architektúra z 2012
Majstrovstvá WAFF vo futsale žien 2012

Majstrovstvá WAFF vo futsale žien 2012 boli 2. majstrovstvá WAFF vo futsale žien, ktoré riadi Západoázijská futbalová federácia (WAFF). Konali od 3.12. apríla 2012 v Manáme, v Bahrajne, za účasti 7 tímov. Domáci Bahrajn a Katar boli debutujúce krajiny na tomto turnaji. Všetky zápasy sa hrali v Khalifa Sports City. Iránky obhájili titul spred štyroch rokov.

Skupiny 

Pozn: Číslo v zátvorke udáva umiestnenie v aktuálnom medzinárodnom rebríčku Roon Ba k 7. aprílu 2012.

Výsledky

Skupina A

Skupina B

Semifinále

Stretnutie o 3. miesto

FINÁLE

Konečné poradie tímov

Pozri aj 
 Majstrovstvá WAFF vo futsale mužov 2012

Referencie

Externé odkazy 
 Majstrovstvá WAFF 2012 na oficiálnej stránke WAFF  / (po arabsky)

Futsal v 2012
Ženy
Futsal
Majstrovstvá ASEAN vo futsale

Majstrovstvá ASEAN vo futsale alebo Majstrovstvá AFF vo futsale je vrcholné medzinárodné juhovýchodoázijské (ASEAN) podujatie vo futsale, ktoré riadi Futbalová federácia ASEAN (AFF). Jeho história siaha do roku 2001, kedy sa v Malajzii konali prvé majstrovstvá ASEAN mužov. V roku 2012 sa mali vo Vietname konať aj prvé majstrovstvá ASEAN žien, ale boli zrušené. Šampionát prebieha od roku 2005 každoročne. V mužskej kategórii v ňom jednoznačne dominuje družstvo , ktoré vyhralo všetky turnaje, na ktorých sa zúčastnilo. 

V roku 2011 boli plánované 9. majstrovstvá ASEAN mužov v indonézskej Jakarte, ale boli zrušené.

Muži

Zoznam

Medailová bilancia družstiev

Účasti družstiev na majstrovstvách ASEAN 
(do 2019)

Ženy

Referencie

Pozri aj 
 Futsal na Hrách Juhovýchodnej Ázie
 Majstrovstvá Ázie vo futsale

Externé odkazy 
 Oficiálna stránka Futbalovej federácie ASEAN

Zdroje 
 Futsalové majstrovstvá ASEAN na stránke Futbalovej federácie ASEAN  
 Futsalové majstrovstvá ASEAN na stránke rsssf.com 
 Futsalové majstrovstvá ASEAN na stránke futsalplanet.com 
 Futsalové majstrovstvá ASEAN na stránke the-sports.org
Majstrovstvá ASEAN vo futsale mužov 2012

Majstrovstvá ASEAN vo futsale mužov 2012 boli v poradí 9. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 19.27. apríla 2012 v Bangkoku, v Thajsku, za účasti dovtedy rekordných 10 tímov. Piatykrát sa šampionát konal v Thajsku. Zápasy sa hrali aréne Bangkok Thonburi Stadium. Thajsko sa ôsmykrát stalo víťazom turnaja, keď vo finálovom stretnutí zvíťazilo nad Vietnamom.

Skupiny 

Poznámka: Číslo v zátvorke udáva umiestnenie v aktuálnom medzinárodnom rebríčku Roon Ba k 7. aprílu 2012.

Výsledky

Základné skupiny

Skupina A

Skupina B

Play-off

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Futbalovej federácie ASEAN  
 Oficiálna stránka Thajskej futbalovej asociácie (po thajsky)/

Zdroje 
 Majstrovstvá ASEAN 2012 na stránke utbalovej federácie ASEAN  
 Majstrovstvá ASEAN 2012 na stránke futsalplanet.com 

Futsal v 2012
Muži
Futsal
Juhoamerická kvalifikácia na Majstrovstvá sveta FIFA vo futsale 2012

Juhoamerická kvalifikácia na Majstrovstvá sveta FIFA vo futsale 2012 bola juhoamerická kvalifikácia vo futsale  na majstrovstvá sveta FIFA, ktorú organizuje CONMEBOL. Konala sa od 15.22. apríla 2012 v meste Gramado, v štáte Rio Grande do Sul, v Brazílii za účasti 10 tímov. Všetky zápasy sa hrali v jedinej aréne Centro Municipal de Deportes José Francisco Perini. Kvalifikovali sa 4 najlepšie tímy.

Brazília, ako aktuálny majster, mala priamy postup zaručený.

Skupiny 

Pozn: Číslo v zátvorke udáva umiestnenie v aktuálnom medzinárodnom rebríčku Roon Ba k 7. aprílu 2012.

Výsledky

Skupina A

Skupina B

Stretnutie o 9. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

FINÁLE

Konečné poradie tímov

Pozri aj 
 Majstrovstvá Južnej Ameriky vo futsale mužov 2011

Referencie

Externé odkazy 
 Kvalifikácia 2012 na stránke futsalplanet.com 
 Rozvrh zápasov na Oficiálnej stránke CONMEBOLu 

Futsal v 2012
 
Futsal
Portugalské národné inline hokejové družstvo mužov

Portugalské národné inline hokejové družstvo mužov je mužský národný inline hokejový tím Portugalska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Portugalskej federácie ľadových športov (FPDG). Družstvo sa predstavilo na majstrovstvách sveta IIHF len v roku 2005. Obsadilo na nich predposledné 15. miesto. 

Rovnako raz sa túčastnilo aj majstrovstiev sveta FIRS, keď v roku 2001 obsadilo predposledné 15. miesto.

Výsledky

Majstrovstvá sveta IIHF v inline hokeji 

Kvalifikácia na Majstrovstvá sveta IIHF

Majstrovstvá sveta FIRS v inline hokeji

Referencie

Externé odkazy 
 Oficiálna stránka Portugalskej federácie ľadových športov 

Národné inlinehokejové družstvá
Inline hokej
Národné
Volejbalová extraliga mužov 2011/12

Volejbalová extraliga mužov v sezóne 2011/12 bol 20. ročník extraligy volejbalistov, najvyššej volejbalovej súťaže mužov na Slovensku, kontrolovanej Slovenskou volejbalovou federáciou. V extralige bolo 10 družstiev s tým, že tím VK Chemes Humenné sa kvôli účinkovaniu v Stredoeurópskej lige pridal až v jej nadstavbovej časti. Zo svojho tretieho titulu sa tešili hráči VK Chemes Humenné.

Účastníci

Bodovanie 
 za víťazstvo  a 3 body
 za víťazstvo 2 body
 za prehru 1 bod
 za prehru  a 0 bodov

Tabuľka po základnej časti

Tabuľky po nadstavbovej časti 
Skupina o 1.4. miesto

Skupina o 5.10. miesto

Play-off

Štvrťfinále

Play-off o 5.8. miesto 
(na odvetu)

Play-off o 7. miesto 
(na odvetu)

Play-off o 5. miesto 
(na odvetu)

Semifinále

Play-off o 3. miesto

Finále

Konečné umiestnenie

Prelínacia súťaž 
Zvolen sa udržal v extralige aj na sezónu 2012/13, v ktorej si zahrá aj Žilina.

Referencie

Pozri aj 
 Volejbalová extraliga žien 2011/12

Externé odkazy 
 Sezóna mužov 2011/12 na oficiálnej stránke Slovenskej volejbalovej federácie

Volejbal v 2011
Volejbal v 2012
Volejbalová extraliga mužov